Michel Alhadeff-Jones

Michel Alhadeff-Jones (født 1974) er en amerikansk utdanningsforsker og forfatter. Alhadeff-Jones er førsteamanuensis ved Columbia University og er administrerende direktør for Sunkhronos Institute, som han etablerte i 2013.

Utdanning  
Alhadeff-Jones har en mastergrad i psykologi fra Universitetet i Genève i 2001, og en doktorgrad i utdanningsvitenskap fra Universitetet i Paris fra 2007.

Akademiske virke 
Han jobber som førsteamanuensis II ved Adult Learning and Leadership Program ved Teachers College, Columbia University.

I Europa underviser han ved universitetene i Fribourg og Genève (Sveits), og han er tilknyttet det franske forskningslaboratoriet EXPERICE (Erfaring, kulturelle ressurser og utdanning) ved Universitetet i Paris.

Han er grunnleggeren av Sunkhronos Institute som ligger i Genève. Ved instituttet forsker han på rytmisk intelligens og rytmeanalyse.  

Alhadeff-Jones har skrevet en rekke akademiske artikler, og han skrev boken Time and the Rhythms of Emancipatory: Education Rethinking the temporal complexity of self and society (2018). Boken er den første i sitt slag som gir en bred oversikt over europeiske og nord-amerikanske teorier vedrørende ideene om tid og rytme i utdanningsvitenskap, fra skoleundervisning, pensumdesign og kunstutdanning, til yrkesopplæring, livslang læring og utdanningspolitikk. Boken ble utgitt av Routledge.

Han har vært redaktør for complicity: An International Journal of Complexity and Education. Alhadeff-jones er konsulentredaktør for Journal of Transformative Education. Han er også et redaksjonelt styremedlem i de internasjonale fransktalende tidsskriftene for voksenopplæring Pratiques de Formation / Analyses og Chemins de Formation, det internasjonale tidsskriftet for biografisk forskning Le Sujet dans la Cité, det internasjonale tidsskriftet om profesjonalisering Phronesis, det polske tidsskriftet i utdanningsvitenskap Teraźniejszość - Człowiek - Edukacja, og de internasjonale tidsskriftene World Futures: The Journal of New Paradigm Research og Transdisciplinary Journal of Engineering &Science.

Referanser 

Forskere fra USA
Førsteamanuenser
Forfattere fra USA